Diana Morant assisteix a l'Assemblea de la Federació Valenciana de Municipis i Províncies
04 octubre 2019

## Diana Morant assisteix a l'Assemblea de la Federació Valenciana de Municipis i Províncies04 octubre 2019Última actualització: 14 juliol 2025

![](../gestion/img/FVMP.jpeg.jpg)  
  

L'alcaldessa de Gandia ha assistit aquest matí a l'Assemblea de la Federació Valenciana de Municipis i Províncies (FVMP) celebrada a l'Auditori 1 del Centre d'Esdeveniments de Fira València.  
Una reunió on s'ha aprovat per unanimitat la nova executiva de la FVMP que estarà presidida per Rubén Alfaro, alcalde d'Elda.  
  
**Diana Morant** ha valorat la importància d'aquest tipus de trobades afirmant que "_La ciutadania i els seus problemes no entenen de competències. Els ciutadans volen i necessiten que el seu Ajuntament, l'Administració Pública més propera, els oferisca un bon servei i els done solucions. Els alcaldes no rebutgem aquesta responsabilitat, però per complir la nostra tasca amb eficàcia i eficiència és prioritari que es millore el finançament d'aquestes competències" "Hui hem vingut a parlar amb altres representants municipals per discutir de quina manera li donem forma a la resolució de problemes que ens afecten a tots_".  
  
Cal recordar que el passat 23 de setembre, la Federació Espanyola de Municipis i Províncies (FEMP) va escollir a l'alcaldessa de Gandia, Diana Morant, com a vocal del Consell Territorial d'aquest òrgan estatal que vetlla pel municipalisme i la governança més propera a la ciutadania. Un nomenament que suposa que per primera vegada, Gandia està representada en aquest espai de presa de decisions.